**Dugnader:** Jeg forsøker å ta noe hensyn til arrangementer og aktiviteter ved fordeling av vakter, men alle skoleavslutninger og konfirmasjoner osv blir vanskelig. Alle instrukser og informasjon om kiosken står på Dugnadskoordinatorer Facebook-siden: Under «om» (på høyre side av min skjerm når jeg åpner gruppen), eller **«bitteliten»** pil ved gruppenavnet dersom man er på tlf. Se gjerne også gjennom dugnads-årshjulet (under filer) for repetering.

**For nye som ikke har hørt det mange ganger fra meg før🡪 10-år har ansvar for TINE-Fotballskole HVERT år. Like stor overraskelse denne dugnaden, HVERT ÅR. Dette innebærer å ta ut ferie den tiden de blir satt til å stille opp for barna dette året. UAVHENGIG av om egne barn er med eller ikke. Det oppleves fler «uoppdragne» barn nå enn tidligere. Behovet for flere voksne denne uken har derfor økt. Og nei, ikke pga flere påmeldte, kun oppførsel. TINE-komiteen har stabil grense på antall de tar imot/påmelding. 10-år slipper som kjent kiosk, som innebærer minimum 30 (inkl rydding) til 40ish timer dugnad sitt år dersom vanlig uke. Jeg har tatt disse ut av 3v3 komité, men må stille på dugnad dette arrangementet da vi trenger alle. Anbefaler 9-år 2014 å informere om neste års TINE-ansvar så tidlig som mulig.**

Alle dugnader ligger det mye jobb bak ift div hensyn så spør hyggelig før du kritiserer/klager på dette.

1. Sette dere inn i hva deres vakter har ansvar for. Se fb-siden som beskrevet over. Her har dere også info som skal ut til deres vakter, så viktig at dere vet hvor dere finner informasjon.
2. Innkjøp småting på Bunnpris av varer til kiosken ved behov: Pølser/lomper, syltetøy etc. Alle mankoskjemaer fra vakter sendes meg som vanlig (iht permen), også delegerer jeg hva som er akutt. Dere kan om ønskelig delegere innkjøp til frivillige så dere slipper selv. Derfor også **ALLTID** 2 stk i kiosk. Dere/de drar på Bunnpris, fyller kurven, sier: Nittedal IL fotball i kassen, skriver under og tadaa. Innkjøp kan da fint gjøres sammen med pkt 3. Jeg tar meg av større innkjøp.
3. Sjekke at anlegget blir fulgt opp ift permen/instrukser på nettsiden. 1-3 ganger per uke, avhengig av om det er full uke eller kun åpent ved kamper, men anlegget skal være sjekket iht instruksene ved overlevering neste ukes vakter. Derfor også **ALLTID** 2 stk i kiosk. Anbefaler å ta sjekk før uken er ferdig slik at dere har hjelp om noen ikke har gjort jobben sin. Alle vi i styret bruker mye tid på å rydde slik at anlegget, garderoben og kiosken er slik vi ønsker å ha det: **Rent og pent.**
4. NB: Følg med på kamper. Ved vanlige uker: Selv om torsdag før uken er siste sjekk, så følg opp evt tidsendringer og avlysninger. Tillegg trenger dere ikke ta hensyn til om dere ikke vil selv, men veldig verdsatt, og av og til må vi løse akutte utfordringer til beste for barna/utøvere, og ikke minst gjester/publikum.
5. Ta kontakt med meg om dere lurer på noe. Jeg er her for å hjelpe dere med best mulig gjennomføring av frivilligheten for NIL-Fotball. Foreldre kommer i alle «kverulanter og usikkerheter» så ikke nøl med å bruke meg.

Dvs jeg tar meg av større innkjøp og følger med på lagerbeholdning, men av og til skjer det at frivillige for eksempel: -Koker altfor mange pølser de må kaste/gi bort/ta med hjem osv, fordi de **ikke** har fulgt instruksjoner i permen **og/eller** plakat på veggen over pølsekokeren…... -Av og til selges det veldig mye av noe som ikke er normalt å selge mye av (Ift prognoser, antall kamper, hvem som spiller og når kamper spilles, værskifte, lag som sosialt kjøper inn noe til hele laget etc etc). -Av og til blir ikke permen fulgt i det hele tatt og kiosken ser ut som et jordskjelv, masse er flyttet på så ingenting er der det hører hjemme, og jeg trenger da hjelp akutt småinnkjøp frem til jeg får sjekket og ryddet opp. -Av og til (ofte) har ikke leverandør alt jeg har til bestilling pga deres leveringsdager, og jeg kan ikke drive med delplukking når de venter på varer til meg. Jeg bestiller såpass mye og venter derfor til leverandør har plukket og pakket ALT jeg har bestilt. Dvs mange årsaker til at småinnkjøp må gjøres av og til. Dette er testet både på dugnadsansvarlige og frivillige i kiosk, og fungerer supert hittil.